Paraziții sînt bătrîni și penibili

Există o vîrstă la care e recomandat să lași pantalonii scurți și șapca întoarsă în cui. Preferabil pînă ajungi la 40 de ani, cînd trebuie să îți faci primul control la prostată. N-ai cum să te duci cu șapca întoarsă la un control la prostată, ar fi super-penibil. Băieții de la Paraziții se apropie lejer de vîrsta aia și încă insistă.

Mă rog, mai mult Ombladon. Cheloo s-a dus la X-Factor acum cîțiva ani să demonstreze țării, care nu a putut să-l audă de puli, că în spatele vulgarităților se află, de fapt, doar un țăran simplu și, pînă la urmă, nici măcar atît de controversat. A reușit doar să insulte un gheu (singularul de la ghei) și să-și ia amendă. Mihaela Rădulescu a insultat deja, la Românii au talent, 150 de minorități și grupuri sociale, și abia a început de o lună. Mihaela Rădulescu e un Cheloo de zece ori mai bun. Și nici măcar nu vrei să-i dai o scîndură după ceafă, ca lui Cheloo. Vrei doar să îi torni o găleată de apă cu detergent în cap, să o legi de un calorifer cu cătușe, să-i pui o trusă de machiaj prea departe și să te uiți cum își roade membrele legate cu dinții, ca să ajungă la machiaj și să-și ascundă mecla năruită de timp, operații și șlițuri.

Dar deviez. Cheloo s-a maturizat cît de cît, cu forța, pentru că are doi copii, o nevastă și o fostă nevastă. N-ai cum să o arzi șmecheraș miserupist cînd ai pensie alimentară de decartat. Ombladon a scăpat însă de blestemul uitatului de a o scoate înainte de a-și da drumul și nu a avut nici un motiv să depășească vîrsta mintală de 16 ani. Cîntă exact ce cînta cînd s-a lansat. Buhăit și bătrîn, încă o mai arde cu supărări de-astea de rapperi, cum ei sînt adevărații originali pe flow și restul s-au vîndut, și cîtă muie le dă el. Apoi trece la aceleași subiecte pe care le are de cînd era mic. Cum naiba să mai cînți la 40 de ani despre cum te bați, bagi droguri și fuți femei? La 40 de ani ar trebui să nu te mai frece grija de ce fac alții și pe tine nu te afectează, și să te fi obișnuit cu drogurile și cu femeile destul încît să nu ți se mai pară subiect de laudă. Dacă era cu un an mai imatur, cînta despre cum e el cel mai tare la v-ați ascunselea și are cărți de joc porno.

Acum o jumătate de an, Ombladon a lansat o melodie, sugestiv intitulată „Muie garda”, în care explică cum crește el iarbă și fumează, și e șmecher, și muie garda. Super-tare. Ce atitudine rebelă pe purisan! În cinci ani o să vrea să se ducă în parc, să bage un șah, or să se ia niște puștani de el și or să-i fure bastonul. Să vedem atunci, cînd o să fie pe jos, cu un șold fisurat, dacă nu cumva polițiștii vor începe să i se pară chiar simpatici.